title: Απόφαση (ΕΕ) 2015/771 του Συμβουλίου, της 7ης Μαΐου 2015, σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε με τη συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, όσον αφορά την τροποποίηση του παραρτήματος ΙΙΙ (Αμοιβαία αναγνώριση των επαγγελματικών προσόντων) της εν λόγω συμφωνίας

text:
               14.5.2015

               EL

               Επίσημη Εφημερίδα της Ευρωπαϊκής Ένωσης

               L 121/7

         ΑΠΌΦΑΣΗ (ΕΕ) 2015/771 ΤΟΥ ΣΥΜΒΟΥΛΊΟΥ
   της 7ης Μαΐου 2015
   σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε με τη συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, όσον αφορά την τροποποίηση του παραρτήματος ΙΙΙ (Αμοιβαία αναγνώριση των επαγγελματικών προσόντων) της εν λόγω συμφωνίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 46, 53 και 62, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων (1) («η συμφωνία») υπεγράφη την 21η Ιουνίου 1999 και ετέθη σε ισχύ την 1η Ιουνίου 2002.

               (2)

               Σύμφωνα με το άρθρο 18 της συμφωνίας, οι τροποποιήσεις του παραρτήματος ΙΙΙ (Αμοιβαία αναγνώριση των επαγγελματικών προσόντων) πρέπει να θεσπίζονται με απόφαση της μεικτής επιτροπής που συστάθηκε με το άρθρο 14 της συμφωνίας («η μεικτή επιτροπή»).

               (3)

               Προκειμένου να διατηρηθεί η συνεπής και ορθή εφαρμογή των νομοθετικών πράξεων της Ένωσης και να αποφευχθούν οι διοικητικές και ενδεχομένως οι νομικές δυσχέρειες, το παράρτημα IIΙ (Αμοιβαία αναγνώριση των επαγγελματικών προσόντων) της συμφωνίας θα πρέπει να τροποποιηθεί ώστε να ληφθούν υπόψη οι νέες νομικές πράξεις της Ένωσης στις οποίες δεν αναφέρεται προς το παρόν η συμφωνία.

               (4)

               Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής όσον αφορά την τροποποίηση του παραρτήματος ΙΙΙ (Αμοιβαία αναγνώριση των επαγγελματικών προσόντων) της συμφωνίας.

               (5)

               Η θέση της Ένωσης στη μεικτή επιτροπή θα πρέπει, επομένως, να βασισθεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να υιοθετηθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε με το άρθρο 14 της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων («η μεικτή επιτροπή»), σε ό,τι αφορά την τροποποίηση του παραρτήματος ΙΙΙ (Αμοιβαία αναγνώριση των επαγγελματικών προσόντων) βασίζεται στο σχέδιο απόφασης της μεικτής επιτροπής που επισυνάπτεται στην παρούσα απόφαση.
   Οι εκπρόσωποι της Ένωσης στη μεικτή επιτροπή μπορούν να συμφωνήσουν σε ελάσσονες τεχνικές τροποποιήσεις του σχεδίου απόφασης χωρίς να απαιτείται περαιτέρω απόφαση του Συμβουλίου.
   Άρθρο 2
   Μετά την έκδοσή της, η απόφαση της μεικτής επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 7 Μαΐου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  ΕΕ L 114 της 30.4.2002, σ. 6.

      ΣΧΕΔΙΟ
      ΑΠΟΦΑΣΗ αριθ. 2015/… ΤΗΣ ΜΕΙΚΤΗΣ ΕΠΙΤΡΟΠΗΣ
      που συστάθηκε με το άρθρο 14 της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων
      της …
      για την τροποποίηση του παραρτήματος ΙΙΙ (Αμοιβαία αναγνώριση των επαγγελματικών προσόντων) της εν λόγω συμφωνίας
      Η ΜΕΙΚΤΗ ΕΠΙΤΡΟΠΗ,
      Έχοντας υπόψη τη συμφωνία της 21ης Ιουνίου 1999 μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων (1) («η συμφωνία»), και ιδίως τα άρθρα 14 και 18,
      Εκτιμώντας τα ακόλουθα:

                  (1)

                  Η συμφωνία υπεγράφη στις 21 Ιουνίου 1999 και άρχισε να ισχύει την 1η Ιουνίου 2002.

                  (2)

                  Το παράρτημα III (Αμοιβαία αναγνώριση των επαγγελματικών προσόντων) της συμφωνίας αντικαταστάθηκε από την απόφαση αριθ. 2/2011 της μεικτής επιτροπής ΕΕ-Ελβετίας (2) και πρέπει να επικαιροποιηθεί ώστε να ληφθούν υπόψη οι νέες νομοθετικές πράξεις της Ευρωπαϊκής Ένωσης και της Ελβετίας που εκδόθηκαν έκτοτε,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα III (Αμοιβαία αναγνώριση των επαγγελματικών προσόντων) της συμφωνίας τροποποιείται όπως ορίζεται στο παράρτημα της παρούσας απόφασης.
      Άρθρο 2
      Η παρούσα απόφαση συντάσσεται στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Όλα τα κείμενα είναι εξίσου αυθεντικά.
      Άρθρο 3
      Η παρούσα απόφαση αρχίζει να ισχύει την ημερομηνία της έκδοσής της από τη μεικτή επιτροπή.

         Έγινε στ …,

               Για τη Μεικτή Επιτροπή

               Ο Πρόεδρος

         (1)  ΕΕ L 114 της 30.4.2002, σ. 6.

         (2)  ΕΕ L 277 της 22.10.2011, σ. 20.

      ΠΑΡΑΡΤΗΜΑ
      Το παράρτημα ΙΙΙ (αμοιβαία αναγνώριση των επαγγελματικών προσόντων) της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με την ελεύθερη κυκλοφορία των προσώπων, τροποποιείται ως εξής:

                  1.

                  υπό τον τίτλο «ΤΜΗΜΑ Α: ΠΡΑΞΕΙΣ ΑΝΑΦΕΡΟΜΕΝΕΣ ΣΕ», στο σημείο 1α προστίθενται οι ακόλουθες περιπτώσεις:

                              «—

                              Κανονισμός (ΕΕ) αριθ. 623/2012 της Επιτροπής, της 11ης Ιουλίου 2012, για την τροποποίηση του παραρτήματος II της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου σχετικά με την αναγνώριση των επαγγελματικών προσόντων (ΕΕ L 180 της 12.7.2012, σ. 9),

                              —

                              Ανακοίνωση της Επιτροπής — Ανακοίνωση των επαγγελματικών ενώσεων ή οργανισμών που πληρούν τις προϋποθέσεις του άρθρου 3 παράγραφος 2 και απαριθμούνται στο παράρτημα Ι της οδηγίας 2005/36/ΕΚ (ΕΕ C 182 της 23.6.2011, σ. 1),

                              —

                              Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 183 της 24.6.2011, σ. 1),

                              —

                              Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 367 της 16.12.2011, σ. 5),

                              —

                              Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 244 της 14.8.2012, σ. 1),

                              —

                              Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 396 της 21.12.2012, σ. 1),

                              —

                              Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 183 της 28.6.2013, σ. 4),

                              —

                              Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 301 της 17.10.2013, σ. 1).»

                        ·

                  2.

                  Στο σημείο 1ζ προστίθενται οι ακόλουθες εγγραφές:

                              «Κράτος

                              Τίτλος

                              Παθολογική ογκολογία
                              Ελάχιστη διάρκεια κατάρτισης: 5 έτη

                              Ελβετία

                              Medizinische Onkologie
                              Oncologie médicale
                              Oncologia medica

                              Κράτος

                              Τίτλος

                              Ιατρική γενετική
                              Ελάχιστη διάρκεια κατάρτισης: 4 έτη

                              Ελβετία

                              Medizinische Genetik
                              Génétique médicale
                              Genetica medica»

                  3.

                  Στο σημείο 1ζ, η εγγραφή που αφορά τον τίτλο για την κατηγορία «Γενική ιατρική (παθολογία)» αντικαθίσταται από το ακόλουθο κείμενο:

                              «Κράτος

                              Τίτλος

                              Γενική ιατρική (παθολογία)
                              Ελάχιστη διάρκεια κατάρτισης: 5 έτη

                              Ελβετία

                              Allgemeine Innere Medizin
                              Médecine interne générale
                              Medicina interna generale»

                  4.

                  Στο σημείο 1θ, προστίθεται η ακόλουθη εγγραφή:

                              «Κράτος

                              Τίτλος εκπαίδευσης

                              Οργανισμός που χορηγεί τον τίτλο εκπαίδευσης

                              Επαγγελματικός τίτλος

                              Ημερομηνία αναφοράς

                              Ελβετία

                                          3.

                                          Diplomierte Pflegefachfrau HF, diplomierter Pflegefachmann HF
                                          Infirmière diplômée ES, infirmier diplômé ES
                                          Infermiera diplomata SSS, infermiere diplomato SSS

                              Höhere Fachschulen, die staatlich anerkannte Bildungsgänge durchführen
                              Ecoles supérieures qui proposent des filières de formation reconnues par l' État
                              Scuole specializzate superiori che propongono dei cicli di formazione riconosciuti dallo Stato

                              Pflegefachfrau, Pflegefachmann
                              Infirmière, infirmier
                              Infermiera, infermiere

                              1η Ιουνίου 2002»

                  5.

                  Στο σημείο 1ιγ, ο πίνακας αντικαθίσταται από το ακόλουθο κείμενο:

                              «Κράτος

                              Τίτλος εκπαίδευσης

                              Οργανισμός που χορηγεί τον τίτλο εκπαίδευσης

                              Επαγγελματικός τίτλος

                              Ημερομηνία αναφοράς

                              Ελβετία

                                          1.

                                          Diplomierte Hebamme
                                          Sage-femme diplômée
                                          Levatrice diplomata

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1η Ιουνίου 2002

                                          2.

                                          [Bachelor of Science [Name of the UAS] in Midwifery]
                                          “Bachelor of Science HES-SO de Sage-femme” (Bachelor of Science HES-SO in Midwifery)
                                          “Bachelor of Science BFH Hebamme” (Bachelor of Science BFH in Midwifery)
                                          “Bachelor of Science ZFH Hebamme” (Bachelor of Science ZHAW in Midwifery)

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1η Ιουνίου 2002»


title: Απόφαση (ΚΕΠΠΑ) 2017/50 του Συμβουλίου, της 11ης Ιανουαρίου 2017, για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)

text:
               12.1.2017

               EL

               Επίσημη Εφημερίδα της Ευρωπαϊκής Ένωσης

               L 7/18

         ΑΠΌΦΑΣΗ (ΚΕΠΠΑ) 2017/50 ΤΟΥ ΣΥΜΒΟΥΛΊΟΥ
   της 11ης Ιανουαρίου 2017
   για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 15 Απριλίου 2014 το Συμβούλιο εξέδωσε την απόφαση 2014/219/ΚΕΠΠΑ (1) σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali). Στην αποστολή ανατέθηκε εντολή και διατέθηκε ποσό δημοσιονομικής αναφοράς μέχρι τις 14 Ιανουαρίου 2017.

               (2)

               Κατόπιν της στρατηγικής επανεξέτασης της αποστολής, η Επιτροπή Πολιτικής και Ασφάλειας συνέστησε την προσαρμογή και την παράταση της εντολής της EUCAP Sahel Mali για περίοδο δύο ετών. Θα πρέπει να προβλεφθεί ποσό δημοσιονομικής αναφοράς για την περίοδο από 15 Ιανουαρίου 2017 έως 14 Ιανουαρίου 2018.

               (3)

               Η απόφαση 2014/219/ΚΕΠΠΑ θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/219/ΚΕΠΠΑ τροποποιείται ως εξής:

               1)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Στόχοι και καθήκοντα
               1.   Η EUCAP Sahel Mali έχει ως στόχο να δώσει στις αρχές του Μάλι τη δυνατότητα να αποκαταστήσουν και να διατηρήσουν τη συνταγματική και δημοκρατική τάξη, καθώς και να δημιουργηθούν οι προϋποθέσεις για μια βιώσιμη ειρήνη στο Μάλι και για την αποκατάσταση και τη διατήρηση της εξουσίας και της κρατικής νομιμότητας στο σύνολο του εδάφους του Μάλι, με ουσιαστική ανακατανομή της διοίκησής του.
               2.   Προκειμένου να στηριχθεί η δυναμική της ανόρθωσης της κρατικής εξουσίας στο Μάλι, καθώς και η εφαρμογή της συμφωνίας για την ειρήνη και τη συμφιλίωση στο Μάλι, που υπογράφτηκε στις 15 Μαΐου και στις 20 Ιουνίου 2015, και σε στενό συντονισμό με άλλους διεθνείς φορείς, ιδίως τη MINUSMA, η EUCAP Sahel συντρέχει και συμβουλεύει τις ΔΕΑ στην υλοποίηση της μεταρρύθμισης της ασφάλειας που έχει καθορίσει η νέα κυβέρνηση, με την προοπτική:

                           α)

                           να βελτιώσει την επιχειρησιακή τους αποτελεσματικότητα·

                           β)

                           να επανασυστήσει τις αντίστοιχες ιεραρχικές δομές τους·

                           γ)

                           να ενισχύσει τον ρόλο των δικαστικών και διοικητικών αρχών σε θέματα διεύθυνσης και εποπτείας των αποστολών τους· και

                           δ)

                           να διευκολύνει την ανάπτυξή τους στο βόρειο μέρος της χώρας.

                     3.   Η EUCAP Sahel Mali συμβάλλει, στο πλαίσιο των δραστηριοτήτων της, στη βελτίωση της διαλειτουργικότητας και του συντονισμού μεταξύ των δυνάμεων εσωτερικής ασφάλειας των χωρών της Ομάδας των Πέντε για το Σαχέλ και των ΔΕΑ.
               4.   Για την επίτευξη του στόχου της, η EUCAP Sahel Mali ενεργεί σύμφωνα με τις στρατηγικές κατευθύνσεις δράσης οι οποίες ορίζονται στη γενική ιδέα διαχείρισης κρίσεων που ενέκρινε το Συμβούλιο στις 17 Μαρτίου 2014 και που αναπτύσσονται στα έγγραφα επιχειρησιακού σχεδιασμού που έχει εγκρίνει το Συμβούλιο.».

               2)

               Το άρθρο 14 παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς που αποσκοπεί να καλύψει τις δαπάνες σχετικά με την EUCAP Sahel Mali από τις 15 Απριλίου 2014 έως τις 14 Ιανουαρίου 2015 ανέρχεται σε 5 500 000 EUR. Το ποσό δημοσιονομικής αναφοράς που αποσκοπεί να καλύψει τις δαπάνες σχετικά με την EUCAP Sahel Mali από τις 15 Ιανουαρίου 2015 έως τις 14 Ιανουαρίου 2016 ανέρχεται σε 11 400 000 EUR. Το ποσό δημοσιονομικής αναφοράς που προορίζεται να καλύψει τις δαπάνες σχετικά με την EUCAP Sahel Mali από τις 15 Ιανουαρίου 2016 έως τις 14 Ιανουαρίου 2017 ανέρχεται σε 19 775 000 EUR. Το ποσό δημοσιονομικής αναφοράς που προορίζεται να καλύψει τις δαπάνες σχετικά με την EUCAP Sahel Mali από τις 15 Ιανουαρίου 2017 έως τις 14 Ιανουαρίου 2018 ανέρχεται σε 29 800 000 EUR. Το ποσό δημοσιονομικής αναφοράς για τις μετέπειτα περιόδους καθορίζεται από το Συμβούλιο.».

               3)

               Το άρθρο 17 τροποποιείται ως εξής:

                           α)

                           παρεμβάλλεται η ακόλουθη παράγραφος:
                           «1α.   Ο ΥΕ εξουσιοδοτείται να κοινοποιεί στον Ευρωπαϊκό Οργανισμό Συνοριοφυλακής και Ακτοφυλακής (Frontex) διαβαθμισμένες πληροφορίες και έγγραφα της ΕΕ που έχουν παραχθεί για τους σκοπούς της EUCAP Sahel Mali μέχρι το επίπεδο διασφάλισης που καθορίζεται από το Συμβούλιο σύμφωνα με την απόφαση 2013/488/ΕΕ. Για τον σκοπό αυτό, θεσπίζονται ρυθμίσεις ανάμεσα στον ΥΕ και τον Frontex.»·

                           β)

                           η παράγραφος 4 αντικαθίσταται από το ακόλουθο κείμενο:
                           «4.   Ο ΥΕ μπορεί να αναθέτει τις εν λόγω εξουσιοδοτήσεις και τη δυνατότητα σύναψης των ρυθμίσεων που αναφέρονται στο παρόν άρθρο σε αξιωματούχους της ΕΥΕΔ, στον διοικητή μη στρατιωτικής επιχείρησης και/ή στον αρχηγό αποστολής, σύμφωνα με το παράρτημα VI τμήμα VII της απόφασης 2013/488/ΕΕ.».

               4)

               Στο άρθρο 18, η τελευταία περίοδος αντικαθίσταται από το ακόλουθο κείμενο:
               «Εφαρμόζεται μέχρι τις 14 Ιανουαρίου 2019.».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 11 Ιανουαρίου 2017.

            Για το Συμβούλιο

            Ο Πρόεδρος

         L. GRECH

      (1)  Απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 113 της 16.4.2014, σ. 21).


Avis juridique important

|

32001D0391

2001/391/ΕΚ: Απόφαση του Συμβουλίου, της 14ης Μαΐου 2001, για το διορισμό ενός κυρίου μέλους από το Βέλγιο στην Επιτροπή των Περιφερειών

Επίσημη Εφημερίδα αριθ. L 138 της 22/05/2001 σ. 0021 - 0021

Απόφαση του Συμβουλίουτης 14ης Μαΐου 2001για το διορισμό ενός κυρίου μέλους από το Βέλγιο στην Επιτροπή των Περιφερειών(2001/391/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι μετά την παραίτηση του κ. Joseph MARAITE, η οποία γνωστοποιήθηκε στο Συμβούλιο στις 30 Ιανουαρίου 2001, έμεινε κενή η αντίστοιχη θέση τακτικού μέλους της Επιτροπής των Περιφερειών,έχοντας υπόψη την πρόταση της βελγικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Karl-Heinz LAMBERTZ διορίζεται κύριο μέλος της Επιτροπής των Περιφερειών, σε αντικατάσταση του κ. Joseph MARAITE, για το υπόλοιπο της θητείας τoυ, δηλαδή έως τις 25 Ιανουαρίου 2002.Βρυξέλλες, 14 Μαΐου 2001.Για το ΣυμβούλιοΟ ΠρόεδροςA. Lindh(1) ΕΕ L 28 της 4.2.1998, σ. 19.


title: 2013/168/ΕΕ: Απόφαση της Ευρωπαϊκής Κεντρικής Τράπεζας, της 20ής Μαρτίου 2013 , για την κατάργηση των αποφάσεων ΕΚΤ/2011/4 σχετικά με προσωρινά μέτρα που αφορούν την καταλληλότητα των εμπορεύσιμων χρεογράφων που εκδίδει ή εγγυάται η ιρλανδική κυβέρνηση, ΕΚΤ/2011/10 σχετικά με προσωρινά μέτρα που αφορούν την καταλληλότητα των εμπορεύσιμων χρεογράφων που εκδίδει ή εγγυάται η πορτογαλική κυβέρνηση, ΕΚΤ/2012/32 σχετικά με προσωρινά μέτρα που αφορούν την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Ελληνικής Δημοκρατίας και ΕΚΤ/2012/34 σχετικά με προσωρινή τροποποίηση των κανόνων που αφορούν την καταλληλότητα των ασφαλειών που είναι εκφρασμένες σε ξένο νόμισμα (ΕΚΤ/2013/5)

text:
               5.4.2013

               EL

               Επίσημη Εφημερίδα της Ευρωπαϊκής Ένωσης

               L 95/21

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 20ής Μαρτίου 2013
   για την κατάργηση των αποφάσεων ΕΚΤ/2011/4 σχετικά με προσωρινά μέτρα που αφορούν την καταλληλότητα των εμπορεύσιμων χρεογράφων που εκδίδει ή εγγυάται η ιρλανδική κυβέρνηση, ΕΚΤ/2011/10 σχετικά με προσωρινά μέτρα που αφορούν την καταλληλότητα των εμπορεύσιμων χρεογράφων που εκδίδει ή εγγυάται η πορτογαλική κυβέρνηση, ΕΚΤ/2012/32 σχετικά με προσωρινά μέτρα που αφορούν την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Ελληνικής Δημοκρατίας και ΕΚΤ/2012/34 σχετικά με προσωρινή τροποποίηση των κανόνων που αφορούν την καταλληλότητα των ασφαλειών που είναι εκφρασμένες σε ξένο νόμισμα
   (ΕΚΤ/2013/5)
   (2013/168/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, το άρθρο 12.1, το άρθρο 18 και το άρθρο 34.1 δεύτερη περίπτωση,
   Έχοντας υπόψη την κατευθυντήρια γραμμή ΕΚΤ/2011/14 της 20ής Σεπτεμβρίου 2011 σχετικά με τα μέσα και τις διαδικασίες νομισματικής πολιτικής του Ευρωσυστήματος (1), και ιδίως την ενότητα 1.6 και τις ενότητες 6.3.1 και 6.3.2 του παραρτήματος I,
   Εκτιμώντας τα ακόλουθα:

               (1)

               Το περιεχόμενο της απόφασης ΕΚΤ/2012/34 της 19ης Δεκεμβρίου 2012 σχετικά με προσωρινή τροποποίηση των κανόνων που αφορούν την καταλληλότητα των ασφαλειών που είναι εκφρασμένες σε ξένο νόμισμα (2) θα πρέπει να περιληφθεί στην κατευθυντήρια γραμμή ΕΚΤ/2012/18 της 2ας Αυγούστου 2012 σχετικά με συμπληρωματικά προσωρινά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών και σχετικά με την τροποποίηση της κατευθυντήριας γραμμής ΕΚΤ/2007/9 (3), τη βασική νομική πράξη που διέπει τα προσωρινά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών.

               (2)

               Για λόγους σαφήνειας και συνέπειας και με σκοπό την απλοποίηση του πλαισίου του Ευρωσυστήματος που διέπει τη σύσταση ασφαλειών, το περιεχόμενο των αποφάσεων ΕΚΤ/2011/4 της 31ης Μαρτίου 2011 σχετικά με προσωρινά μέτρα που αφορούν την καταλληλότητα των εμπορεύσιμων χρεογράφων που εκδίδει ή εγγυάται η ιρλανδική κυβέρνηση (4), ΕΚΤ/2011/10 της 7ης Ιουλίου 2011 σχετικά με προσωρινά μέτρα που αφορούν την καταλληλότητα των εμπορεύσιμων χρεογράφων που εκδίδει ή εγγυάται η πορτογαλική κυβέρνηση (5) και ΕΚΤ/2012/32 της 19ης Δεκεμβρίου 2012 σχετικά με προσωρινά μέτρα που αφορούν την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Ελληνικής Δημοκρατίας (6) θα πρέπει επίσης να περιληφθούν σε κατευθυντήρια γραμμή που να καλύπτει τα προσωρινά μέτρα για την καταλληλότητα των ασφαλειών για τις πράξεις κύριας αναχρηματοδότησης του Ευρωσυστήματος.

               (3)

               Τα εν λόγω βήματα, τα οποία υλοποιούνται μέσω της αναδιατύπωσης της κατευθυντήριας γραμμής ΕΚΤ/2012/18, θα πρέπει επιπλέον να παρέχουν στις εθνικές κεντρικές τράπεζες των κρατών μελών τα οποία έχουν ως νόμισμα το ευρώ τη δυνατότητα να ενσωματώσουν τις διατάξεις σχετικά με τα πρόσθετα μέτρα ενισχυμένης πιστωτικής στήριξης στο συμβατικό και κανονιστικό πλαίσιο που έχει εφαρμογή στους αντισυμβαλλόμενούς τους.

               (4)

               Επομένως οι αποφάσεις ΕΚΤ/2011/4, ΕΚΤ/2011/10, ΕΚΤ/2012/32 και ΕΚΤ/2012/34 θα πρέπει να καταργηθούν,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατάργηση των αποφάσεων ΕΚΤ/2011/4, ΕΚΤ/2011/10, ΕΚΤ/2012/32 και ΕΚΤ/2012/34
   1.   Οι αποφάσεις ΕΚΤ/2011/4, ΕΚΤ/2011/10, ΕΚΤ/2012/32 και ΕΚΤ/2012/34 καταργούνται από τις 3 Μαΐου 2013.
   2.   Οι αναφορές στις καταργούμενες αποφάσεις νοούνται ως αναφορές στην κατευθυντήρια γραμμή ΕΚΤ/2013/4.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει στις 22 Μαρτίου 2013.

      Φρανκφούρτη, 20 Μαρτίου 2013.

            Ο Πρόεδρος της ΕΚΤ

         Mario DRAGHI

      (1)  ΕΕ L 331 της 14.12.2011, σ. 1.

      (2)  ΕΕ L 14 της 18.1.2013, σ. 22.

      (3)  ΕΕ L 218 της 15.8.2012, σ. 20.

      (4)  ΕΕ L 94 της 8.4.2011, σ. 33.

      (5)  ΕΕ L 182 της 12.7.2011, σ. 31.

      (6)  ΕΕ L 359 της 29.12.2012, σ. 74.


title: 2007/44/ΕΚ: Απόφαση της Ευρωπαϊκής Κεντρικής Τράπεζας, της 15ης Δεκεμβρίου 2006 , σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (ΕΚΤ/2006/23)

text:
               31.1.2007

               EL

               Επίσημη Εφημερίδα της Ευρωπαϊκής Ένωσης

               L 24/5

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 15ης Δεκεμβρίου 2006
   σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου
   (ΕΚΤ/2006/23)
   (2007/44/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 28.5,
   Εκτιμώντας τα ακόλουθα:

               (1)

               Η αναπροσαρμογή των σταθμίσεων που αποδίδονται στις εθνικές κεντρικές τράπεζες (ΕθνΚΤ) στη διευρυμένη κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ) (εφεξής «σταθμίσεις στην κλείδα κατανομής» και «κλείδα κατανομής» αντίστοιχα), όπως προβλέπεται στην απόφαση ΕΚΤ/2006/21, της 15ης Δεκεμβρίου 2006, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (1), απαιτεί να καθοριστούν από το διοικητικό συμβούλιο οι λεπτομερείς διατάξεις για τις μεταβιβάσεις μεριδίων κεφαλαίου μεταξύ των ΕθνΚΤ που είναι μέλη του Ευρωπαϊκού Συστήματος Κεντρικών Τραπεζών (ΕΣΚΤ) στις 31 Δεκεμβρίου 2006, προκειμένου να διασφαλιστεί ότι η κατανομή των εν λόγω μεριδίων αντιστοιχεί στις πραγματοποιηθείσες αναπροσαρμογές. Συνεπώς, απαιτείται η έκδοση νέας απόφασης της ΕΚΤ που να καταργεί από την 1η Ιανουαρίου 2007 την απόφαση ΕΚΤ/2004/7, της 22ας Απριλίου 2004, σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (2).

               (2)

               Η Bulgarian National Bank και η Banca Naţională a României δεν θα ενταχθούν στο ΕΣΚΤ πριν από την 1η Ιανουαρίου 2007, πράγμα που σημαίνει ότι στη συγκεκριμένη περίπτωση δεν έχουν εφαρμογή στις ανωτέρω οι μεταβιβάσεις μεριδίων κεφαλαίου δυνάμει του άρθρου 28.5 του καταστατικού.

               (3)

               Η απόφαση ΕΚΤ/2006/22, της 15ης Δεκεμβρίου 2006, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες (3), καθορίζει πώς και σε ποια έκταση οι ΕθνΚΤ των κρατών μελών που έχουν υιοθετήσει το ευρώ (εφεξής «συμμετέχουσες ΕθνΚΤ») έχουν την υποχρέωση να καταβάλουν το κεφάλαιο της ΕΚΤ, λαμβανομένης υπόψη της διευρυμένης κλείδας κατανομής. Η απόφαση ΕΚΤ/2006/26, της 18ης Δεκεμβρίου 2006, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες (4), καθορίζει το ποσοστό που έχουν την υποχρέωση να καταβάλουν με ισχύ από την 1η Ιανουαρίου 2007 οι ΕθνΚΤ των κρατών μελών που την 1η Ιανουαρίου 2007 δεν θα έχουν υιοθετήσει το ευρώ (εφεξής «μη συμμετέχουσες ΕθνΚΤ»), λαμβανομένης υπόψη της διευρυμένης κλείδας κατανομής.

               (4)

               Οι συμμετέχουσες ΕθνΚΤ, με εξαίρεση την Banka Slovenije, έχουν ήδη καταβάλει τα μερίδια συμμετοχής τους στο εγγεγραμμένο κεφάλαιο της ΕΚΤ σύμφωνα με την απόφαση ΕΚΤ/2004/6, της 22ας Απριλίου 2004, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες (5). Λαμβανομένου υπόψη του γεγονότος αυτού, το άρθρο 2 παράγραφος 1 της απόφασης ΕΚΤ/2006/22 ορίζει ότι είτε η συμμετέχουσα ΕθνΚΤ μεταβιβάζει ένα συμπληρωματικό ποσό στην ΕΚΤ είτε λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1 της απόφασης ΕΚΤ/2006/22.

               (5)

               Επίσης, το άρθρο 2 παράγραφοι 1 και 2 της απόφασης ΕΚΤ/2006/30, της 30ής Δεκεμβρίου 2006, σχετικά με την καταβολή κεφαλαίου, τη μεταβίβαση συναλλαγματικών διαθεσίμων και την εισφορά στα αποθεματικά και στους εξομοιωμένους προς αυτά λογαριασμούς της Ευρωπαϊκής Κεντρικής Τράπεζας από την Banka Slovenije (6), ορίζει ότι η Banka Slovenije, η οποία θα είναι συμμετέχουσα ΕθνΚΤ από την 1η Ιανουαρίου 2007, έχει την υποχρέωση να καταβάλει το υπόλοιπο του μεριδίου της στο εγγεγραμμένο κεφάλαιο της ΕΚΤ προκειμένου να προκύψει το ποσό που αναγράφεται παραπλεύρως της επωνυμίας της στον πίνακα του άρθρου 1 της απόφασης ΕΚΤ/2006/22, λαμβανομένης υπόψη της διευρυμένης κλείδας κατανομής.

               (6)

               Ομοίως, οι μη συμμετέχουσες ΕθνΚΤ, με εξαίρεση την Bulgarian National Bank και την Banca Naţională a României, έχουν ήδη καταβάλει τα μερίδια συμμετοχής τους στο εγγεγραμμένο κεφάλαιο της ΕΚΤ σύμφωνα με την απόφαση ΕΚΤ/2004/10, της 23ης Απριλίου 2004, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες (7). Λαμβανομένου υπόψη του γεγονότος αυτού, το άρθρο 2 παράγραφος 1 της απόφασης ΕΚΤ/2006/26 ορίζει ότι καθεμία από αυτές είτε μεταβιβάζει ένα συμπληρωματικό ποσό στην ΕΚΤ είτε λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1 της απόφασης ΕΚΤ/2006/26. Το άρθρο 2 παράγραφος 2 της απόφασης ΕΚΤ/2006/22 ορίζει ότι η Bulgarian National Bank και η Banca Naţională a României μεταβιβάζουν στην ΕΚΤ το ποσό που αναγράφεται παραπλεύρως της επωνυμίας τους στον πίνακα του άρθρου 1 της ίδιας απόφασης,

         ΑΠΟΦΑΣΙΖΕΙ:
   Άρθρο 1
   Μεταβίβαση μεριδίων κεφαλαίου
   Λαμβανομένου υπόψη του μεριδίου συμμετοχής για το οποίο κάθε ΕθνΚΤ, με εξαίρεση την Bulgarian National Bank και την Banca Naţională a României, θα έχει εγγραφεί στο κεφάλαιο της ΕΚΤ στις 31 Δεκεμβρίου 2006 και το μερίδιο συμμετοχής για το οποίο θα εγγραφεί στο κεφάλαιο της ΕΚΤ καθεμία από τις παραπάνω ΕθνΚΤ με ισχύ από την 1η Ιανουαρίου 2007, ως συνέπεια της αναπροσαρμογής των σταθμίσεων στην κλείδα κατανομής που καθορίζονται στο άρθρο 2 της απόφασης ΕΚΤ/2006/21, οι εν λόγω ΕθνΚΤ μεταβιβάζουν μεταξύ τους μερίδια κεφαλαίου, μέσω μεταβιβάσεων προς και από την ΕΚΤ, προκειμένου να διασφαλιστεί ότι η κατανομή των μεριδίων κεφαλαίου με ισχύ από την 1η Ιανουαρίου 2007 αντιστοιχεί στις αναπροσαρμοσμένες σταθμίσεις. Για το σκοπό αυτό, καθεμία από τις εν λόγω ΕθνΚΤ, δυνάμει του παρόντος άρθρου και χωρίς να απαιτούνται περαιτέρω διατυπώσεις ή ενέργειες, με ισχύ από την 1η Ιανουαρίου 2007 είτε μεταβιβάζει είτε λαμβάνει το μερίδιο συμμετοχής στο εγγεγραμμένο κεφάλαιο της ΕΚΤ που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος Ι της παρούσας απόφασης· το σύμβολο «+» αναφέρεται σε μερίδιο κεφαλαίου που η ΕΚΤ μεταβιβάζει στην ΕθνΚΤ και το σύμβολο «-» σε μερίδιο κεφαλαίου που η ΕθνΚΤ μεταβιβάζει στην ΕΚΤ.
   Άρθρο 2
   Αναπροσαρμογή καταβεβλημένου κεφαλαίου
   1.   Λαμβανομένου υπόψη του ποσού του κεφαλαίου της ΕΚΤ το οποίο έχει τυχόν καταβάλει κάθε ΕθνΚΤ και του ποσού του κεφαλαίου της ΕΚΤ το οποίο κάθε ΕθνΚΤ καταβάλλει με ισχύ από την 1η Ιανουαρίου 2007, δυνάμει του άρθρου 1 της απόφασης ΕΚΤ/2006/22 όσον αφορά τις συμμετέχουσες ΕθνΚΤ και του άρθρου 1 της απόφασης ΕΚΤ/2006/26 όσον αφορά τις μη συμμετέχουσες ΕθνΚΤ, την πρώτη ημέρα λειτουργίας του Διευρωπαϊκού Αυτοματοποιημένου Συστήματος Ταχείας Μεταφοράς Κεφαλαίων σε Συνεχή Χρόνο («TARGET») μετά την 1η Ιανουαρίου 2007, κάθε ΕθνΚΤ είτε μεταβιβάζει είτε λαμβάνει το καθαρό ποσό που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος ΙΙ της παρούσας απόφασης· το σύμβολο «+» αναφέρεται σε ποσό που η ΕθνΚΤ μεταβιβάζει στην ΕΚΤ και το σύμβολο «-» σε ποσό που η ΕΚΤ μεταβιβάζει στην ΕθνΚΤ.
   2.   Την πρώτη ημέρα λειτουργίας του TARGET μετά την 1η Ιανουαρίου 2007, η ΕΚΤ και οι ΕθνΚΤ που βάσει της παραγράφου 1 έχουν την υποχρέωση να μεταβιβάσουν ορισμένο ποσό, μεταβιβάζουν, ξεχωριστά, τους τόκους επί του ποσού που αντίστοιχα οφείλει η καθεμία και οι οποίοι αφορούν την περίοδο από την 1η Ιανουαρίου 2007 έως την ημερομηνία της μεταβίβασης. Οι μεταβιβάζοντες και οι αποδέκτες των παραπάνω τόκων είναι οι ίδιοι με τους μεταβιβάζοντες και τους αποδέκτες των ποσών από τα οποία προκύπτουν οι τόκοι.
   Άρθρο 3
   Γενικές διατάξεις
   1.   Οι περιγραφόμενες στο άρθρο 2 μεταβιβάσεις πραγματοποιούνται μέσω του TARGET.
   2.   Σε περίπτωση που ορισμένη ΕθνΚΤ δεν έχει πρόσβαση στο TARGET, η μεταβίβαση των περιγραφόμενων στο άρθρο 2 ποσών πραγματοποιείται με πίστωση λογαριασμού τον οποίο εγκαίρως υποδεικνύει η ΕΚΤ ή η ΕθνΚΤ.
   3.   Οι τόκοι που προκύπτουν δυνάμει του άρθρου 2 παράγραφος 2 υπολογίζονται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο, το οποίο εφαρμόζει το ΕΣΚΤ στην πιο πρόσφατη πράξη του κύριας αναχρηματοδότησης.
   4.   Η ΕΚΤ και οι ΕθνΚΤ που σύμφωνα με το άρθρο 2 έχουν την υποχρέωση να πραγματοποιήσουν ορισμένη μεταβίβαση δίνουν, σε εύθετο χρόνο, τις απαραίτητες οδηγίες για τη δέουσα και εμπρόθεσμη εκτέλεση της μεταβίβασης αυτής.
   Άρθρο 4
   Τελική διάταξη
   1.   Η παρούσα απόφαση αρχίζει να ισχύει την 1η Ιανουαρίου 2007.
   2.   H απόφαση ΕΚΤ/2004/7 καταργείται από την 1η Ιανουαρίου 2007.
   3.   Κάθε αναφορά στην απόφαση ΕΚΤ/2004/7 θεωρείται ότι γίνεται στην παρούσα απόφαση.

      Φρανκφούρτη, 15 Δεκεμβρίου 2006.

            Ο Πρόεδρος της ΕΚΤ

         Jean-Claude TRICHET

      (1)  Βλέπε σελίδα 1 της παρούσας Επίσημης Εφημερίδας.

      (2)  ΕΕ L 205 της 9.6.2004, σ. 9.

      (3)  Βλέπε σελίδα 3 της παρούσας Επίσημης Εφημερίδας.

      (4)  Βλέπε σελίδα 15 της παρούσας Επίσημης Εφημερίδας.

      (5)  ΕΕ L 205 της 9.6.2004, σ. 7.

      (6)  Βλέπε σελίδα 17 της παρούσας Επίσημης Εφημερίδας.

      (7)  ΕΕ L 205 της 9.6.2004, σ. 19.

      ΠΑΡΑΡΤΗΜΑ I
      ΕΓΓΕΓΡΑΜΜΕΝΟ ΑΠΟ ΤΙΣ ΕΘΝΚΤ ΚΕΦΑΛΑΙΟ

                  Μερίδιο συμμετοχής στο εγγεγραμμένο κεφάλαιο την 31η Δεκεμβρίου 2006
                  (σε ευρώ)

                  Μερίδιο συμμετοχής στο εγγεγραμμένο κεφάλαιο με ισχύ από την 1η Ιανουαρίου 2007
                  (σε ευρώ)

                  Μερίδιο συμμετοχής προς μεταβίβαση
                  (σε ευρώ)

                     Συμμετέχουσα ΕθνΚΤ

                  Nationale Bank van België/Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Τράπεζα της Ελλάδος

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d’Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  18 613 818,63

                  18 399 523,77

                  - 214 294,86

                  Suomen Pankki

                  71 711 892,59

                  71 708 601,11

                  -3 291,48

                  Μη συμμετέχουσα ΕθνΚΤ

                  Bulgarian National Bank

                  0

                  50 883 842,67

                  Δεν έχει εφαρμογή

                  Česká národní banka

                  81 155 136,30

                  79 957 855,35

                  -1 197 280,95

                  Danmarks Nationalbank

                  87 159 414,42

                  87 204 756,07

                  +45 341,65

                  Eesti Pank

                  9 927 369,94

                  9 810 391,04

                  - 116 978,90

                  Κεντρική Τράπεζα της Κύπρου

                  7 234 070,02

                  7 195 054,85

                  -39 015,17

                  Latvijas Banka

                  16 571 585,02

                  16 204 715,21

                  - 366 869,81

                  Lietuvos bankas

                  24 623 661,42

                  24 068 005,74

                  - 555 655,68

                  Magyar Nemzeti Bank

                  77 259 867,83

                  75 700 733,22

                  -1 559 134,61

                  Bank Ċentrali ta’ Malta/ Central Bank of Malta

                  3 600 341,00

                  3 583 125,79

                  -17 215,21

                  Narodowy Bank Polski

                  285 912 705,92

                  280 820 283,32

                  -5 092 422,60

                  Banca Naţională a României

                  0

                  145 099 312,72

                  Δεν έχει εφαρμογή

                  Národná banka Slovenska

                  39 770 691,11

                  38 970 813,50

                  - 799 877,61

                  Sveriges riksbank

                  134 292 162,94

                  134 298 089,46

                  +5 926,52

                  Bank of England

                  800 321 860,47

                  802 672 023,82

                  +2 350 163,35

                  Σύνολο (1) :

                  5 564 669 247,19

                  5 760 652 402,58

                  0

         (1)  Λόγω στρογγυλοποίησης, τα σύνολα μπορεί να μην αντιστοιχούν στο άθροισμα των αναγραφόμενων ποσών.

      ΠΑΡΆΡΤΗΜΑ II
      ΚΑΤΑΒΕΒΛΗΜΕΝΟ ΑΠΟ ΤΙΣ ΕΘΝΚΤ ΚΕΦΑΛΑΙΟ

                  Καταβεβλημένο μερίδιο συμμετοχής την 31η Δεκεμβρίου 2006
                  (σε ευρώ)

                  Καταβεβλημένο μερίδιο συμμετοχής με ισχύ από την 1η Ιανουαρίου 2007
                  (σε ευρώ)

                  Ποσό μεταβίβασης
                  (σε ευρώ)

                     Συμμετέχουσα ΕθνΚΤ

                  Nationale Bank van België/Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Τράπεζα της Ελλάδος

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d’Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  1 302 967,30

                  18 399 523,77

                  +17 096 556,47

                  Suomen Pankki

                  71 711 892,59

                  71 708 601,11

                  -3 291,48

                  Μη συμμετέχουσα ΕθνΚΤ

                  Bulgarian National Bank

                  0

                  3 561 868,99

                  +3 561 868,99

                  Česká národní banka

                  5 680 859,54

                  5 597 049,87

                  -83 809,67

                  Danmarks Nationalbank

                  6 101 159,01

                  6 104 332,92

                  +3 173,91

                  Eesti Pank

                  694 915,90

                  686 727,37

                  -8 188,53

                  Κεντρική Τράπεζα της Κύπρου

                  506 384,90

                  503 653,84

                  -2 731,06

                  Latvijas Banka

                  1 160 010,95

                  1 134 330,06

                  -25 680,89

                  Lietuvos bankas

                  1 723 656,30

                  1 684 760,40

                  -38 895,90

                  Magyar Nemzeti Bank

                  5 408 190,75

                  5 299 051,33

                  - 109 139,42

                  Bank Ċentrali ta’ Malta/ Central Bank of Malta

                  252 023,87

                  250 818,81

                  -1 205,06

                  Narodowy Bank Polski

                  20 013 889,41

                  19 657 419,83

                  - 356 469,58

                  Banca Naţională a României

                  0

                  10 156 951,89

                  +10 156 951,89

                  Národná banka Slovenska

                  2 783 948,38

                  2 727 956,95

                  -55 991,43

                  Sveriges riksbank

                  9 400 451,41

                  9 400 866,26

                  + 414,85

                  Bank of England

                  56 022 530,23

                  56 187 041,67

                  + 164 511,44

                  Σύνολο (1):

                  4 089 277 550,12

                  4 127 136 230,00

                  +37 858 679,88

         (1)  Λόγω στρογγυλοποίησης, τα σύνολα μπορεί να μην αντιστοιχούν στο άθροισμα των αναγραφόμενων ποσών.


title: 2005/756/ΕΚ: Απόφαση του Συμβουλίου, της 17ης Οκτωβρίου 2005, για κατάργηση της απόφασης 2001/131/ΕΚ σχετικά με τον τερματισμό της διαδικασίας διαβουλεύσεων με την Αϊτή στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΚ

text:
               28.10.2005

               EL

               Επίσημη Εφημερίδα της Ευρωπαϊκής Ένωσης

               L 285/45

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 17ης Οκτωβρίου 2005
   για κατάργηση της απόφασης 2001/131/ΕΚ σχετικά με τον τερματισμό της διαδικασίας διαβουλεύσεων με την Αϊτή στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΚ
   (2005/756/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη συμφωνία εταιρικής σχέσης ΑΚΕ-ΕΚ (1), που άρχισε να ισχύει την 1η Απριλίου 2003, και ιδίως το άρθρο 96,
   την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ (2), και ιδίως το άρθρο 3,
   την πρόταση της Επιτροπής,
   Εκτιμώντας τα ακόλουθα:

               (1)

               Με βάση την απόφαση 2001/131/ΕΚ (3), η χορήγηση χρηματοδοτικής βοήθειας στην Αϊτή ανεστάλη εν μέρει ως «κατάλληλο μέτρο» σύμφωνα με το άρθρο 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΚ.

               (2)

               Η απόφαση 2004/681/ΕΚ λήγει στις 31 Δεκεμβρίου 2005 και προβλέπει επανεξέταση των μέτρων εντός έξι μηνών.

               (3)

               Το Μάρτιο του 2005, μια ομάδα εργασίας αποτελούμενη από την προεδρία της Ευρωπαϊκής Ένωσης στην Αϊτή, την Επιτροπή των Ευρωπαϊκών Κοινοτήτων και τους εκπροσώπους των κρατών μελών στην Αϊτή, συνέταξε έκθεση αξιολόγησης για την πρόοδο σχετικά με τις ειδικές δεσμεύσεις που ανέλαβε η κυβέρνηση της Αϊτής να συμμορφωθεί με τα βασικά στοιχεία του άρθρου 9 της συμφωνίας εταιρικής σχέσης ΑΚΕ-ΕΚ, κυρίως όσον αφορά την κατάσταση στον τομέα των ανθρωπίνων δικαιωμάτων, τις δημοκρατικές αρχές και το κράτος δικαίου, με σκοπό την επιστροφή της χώρας σε απόλυτα συνταγματικό και δημοκρατικό καθεστώς.

               (4)

               Η σημερινή κατάσταση στην Αϊτή είναι πολύ ανησυχητική όσον αφορά την ασφάλεια, το σεβασμό των ανθρωπίνων δικαιωμάτων και τη φτώχεια. Η κατάσταση αυτή επιβεβαιώθηκε με την έκθεση της αποστολής του Συμβουλίου Ασφαλείας των Ηνωμένων Εθνών τον Απρίλιο του 2005. Ωστόσο, η διεθνής κοινότητα επιβεβαίωσε επανειλημμένα τη δέσμευσή της να στηρίξει την προσωρινή κυβέρνηση και το λαό της Αϊτής στις προσπάθειές του για τη δημοκρατία και την οικονομική και κοινωνική ανάπτυξη.

               (5)

               Η προσωρινή κυβέρνηση είναι αντάξια της εμπιστοσύνης της Ευρωπαϊκής Ένωσης για να διασφαλίσει την πολιτική μετάβαση, ιδίως με τη διοργάνωση ελεύθερων και αδιάβλητων εκλογών με πλήρη σεβασμό του προβλεπόμενου εκλογικού χρονοδιαγράμματος,

         ΑΠΟΦΑΣΙΖΕΙ:
   Άρθρο 1
   Η απόφαση 2001/131/ΕΚ καταργείται.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Η επισυναπτόμενη επιστολή αποστέλλεται στις αρχές της Αϊτής.
   Άρθρο 3
   Το Ευρωπαϊκό Κοινοβούλιο ενημερώνεται πλήρως και αμέσως σχετικά με την απόφαση αυτή.

      Λουξεμβούργο, 17 Οκτωβρίου 2005.

            Για το Συμβούλιο

            Η Πρόεδρος

         M. BECKETT

      (1)  ΕΕ L 317 της 15.12.2000, σ. 3.

      (2)  ΕΕ L 317 της 15.12.2000, σ. 376.

      (3)  ΕΕ L 48 της 17.2.2001, σ. 31· απόφαση όπως τροποποιήθηκε τελευταία από την απόφαση 2004/681/ΕΚ (ΕΕ L 311 της 8.10.2004, σ. 30).

      ΠΑΡΑΡΤΗΜΑ
      Κύριε πρωθυπουργέ,
      Η Ευρωπαϊκή Ένωση αποδίδει τη μέγιστη σημασία στις διατάξεις του άρθρου 9 της συμφωνίας του Κοτονού. Η εταιρική σχέση ΑΚΕ-ΕΚ βασίζεται στο σεβασμό των ανθρωπίνων δικαιωμάτων, στις δημοκρατικές αρχές και στο κράτος δικαίου, που αποτελούν τα θεμελιώδη στοιχεία της συμφωνίας και, κατά συνέπεια, τη βάση των σχέσεών μας.
      Στο πλαίσιο αυτό, η Ευρωπαϊκή Ένωση παρακολούθησε στενά την αλλαγή στην Αϊτή, που άρχισε με το διορισμό της νέας προσωρινής κυβέρνησης της Αϊτής, υπό την ηγεσία σας, η οποία ορκίστηκε στις 17 Μαρτίου 2004, ύστερα από εκτενή διαδικασία διαβουλεύσεων με βάση το σχέδιο CARICOM/ΟΑΚ.
      Στις 12 Μαΐου 2004, πραγματοποιήθηκαν στις Βρυξέλλες συζητήσεις μεταξύ υμών και της Ευρωπαϊκής Επιτροπής, με σκοπό την εξέταση του πολιτικού προγράμματος της προσωρινής κυβέρνησης για την αποκατάσταση δημοκρατικού και συνταγματικού καθεστώτος. Η Ευρωπαϊκή Ένωση έλαβε υπό σημείωση τις δεσμεύσεις που αναλάβατε, ιδίως όσον αφορά τη βελτίωση της κατάστασης των ανθρωπίνων δικαιωμάτων, τη θέσπιση των δημοκρατικών αρχών, συμπεριλαμβανομένης της διεξαγωγής ελεύθερων και αδιάβλητων εκλογών, του κράτους δικαίου και της χρηστής διακυβέρνησης, όπως αναφέρατε στην επιστολή σας της 25ης Μαΐου 2004 προς την Ευρωπαϊκή Επιτροπή. Οι δεσμεύσεις αυτές, που εξακολουθούν να έχουν ουσιαστική σημασία για την αναπτυξιακή μας συνεργασία, θα πρέπει να οδηγήσουν εν καιρώ σε μεγαλύτερη πολιτική σταθερότητα στην Αϊτή.
      Η Ευρωπαϊκή Ένωση παρακολούθησε εκ του σύνεγγυς τις εξελίξεις στην Αϊτή σε όλους τους τομείς και διαδραμάτισε πολύ ενεργό ρόλο στις προσπάθειες της διεθνούς κοινότητας να στηρίξει τη χώρα στη φιλόδοξη και δύσκολη πορεία της προς τη δημοκρατική διακυβέρνηση. Πιστεύουμε ακράδαντα στο δικαίωμα του αϊτινού πληθυσμού να ζήσει μια καλύτερη ζωή, σε μια ασφαλή και σταθερή Αϊτή, όπου να υπάρχει πλήρης σεβασμός των δημοκρατικών αρχών, των ανθρωπίνων δικαιωμάτων, του κράτους δικαίου και της χρηστής διακυβέρνησης.
      Η Ευρωπαϊκή Ένωση, όπως γνωρίζετε, διαδραμάτισε ηγετικό ρόλο στην εκπόνηση και την έγκριση του πλαισίου προσωρινής συνεργασίας και, στη διάσκεψη της Ουάσινγκτον το 2004, δεσμεύθηκε να χορηγήσει τη μεγαλύτερη συνεισφορά για την ανάπτυξη της Αϊτής. Έκτοτε, έχει σημειωθεί σημαντική πρόοδος και οι χρηματοδοτικές ροές φθάνουν σταδιακά τα επιθυμητά επίπεδα, εφόσον αυξήθηκε η ικανότητα απορρόφησης οικονομικής και τεχνικής βοήθειας της χώρας.
      Η Ευρωπαϊκή Ένωση συνεργάστηκε πολύ στενά με όλους τους κύριους διεθνείς παράγοντες και υποστήριξε αμέριστα την αποστολή των Ηνωμένων Εθνών στην Αϊτή, την MINUSTAH, και τις σημαντικές προσπάθειες που καταβάλλει για να βοηθήσει την κυβέρνηση και την εθνική αστυνομία της Αϊτής να εδραιώσουν την ασφάλεια και τη σταθερότητα που είναι απαραίτητες, προκειμένου να προετοιμαστεί η χώρα για τις εκλογές του φθινοπώρου 2005 και για την επιτυχή υλοποίηση βιώσιμων αναπτυξιακών προγραμμάτων.
      Η Ευρωπαϊκή Ένωση αξιολόγησε την πρόοδο που επιτεύχθηκε στον πολιτικό και οικονομικό τομέα, στηριζόμενη στους δικούς της πόρους και στις εκθέσεις του Συμβουλίου Ασφαλείας για την Αϊτή. Πιστεύουμε ότι η δημοκρατική διαδικασία στην Αϊτή θα μπορούσε να επωφεληθεί από συμπληρωματική οικονομική βοήθεια και, ως εκ τούτου αποφασίσαμε να καταργήσουμε τα μέτρα που θεσπίστηκαν με την απόφαση 2001/131/ΕΚ και να επανακτήσουμε πλήρη συνεργασία με την Αϊτή, με όλα τα διαθέσιμα μέσα, συμπεριλαμβανομένης ενδεχόμενης δημοσιονομικής βοήθειας. Σύμφωνα με τα εν λόγω μέτρα, η υπογραφή του εθνικού ενδεικτικού προγράμματος (ΕΕΠ) για την Αϊτή στο πλαίσιο του ένατου ΕΤΑ προβλεπόταν να πραγματοποιηθεί μετά τις εθνικές εκλογές και με τη νέα δημοκρατικά εκλεγμένη κυβέρνηση. Σήμερα, έχει αρχίσει ο προγραμματισμός του ένατου ΕΤΑ σε συνεργασία με την κυβέρνησή σας και το ΕΕΠ θα υπογραφεί μόλις ολοκληρωθεί η διαδικασία προγραμματισμού. Είναι σημαντικό να προχωρήσει ταχέως η εν λόγω διαδικασία, ούτως ώστε οι σχετικές δράσεις προς όφελος του λαού της Αϊτής να υλοποιηθούν επίσης ταχέως. Θα θέλαμε ωστόσο να τονίσουμε ότι εξακολουθούμε να ανησυχούμε για την κατάσταση στη χώρα σας.
      Είναι ουσιώδες για την επιτυχία της συνεργασίας να διασφαλιστεί μεγαλύτερη ικανότητα απορρόφησης της βοήθειας, η οποία σήμερα δεν υπάρχει, με τη χρηστή διακυβέρνηση και με μέτρα για την ανάπτυξη των ικανοτήτων διαχείρισης της βοήθειας. Η Ευρωπαϊκή Ένωση ευελπιστεί ότι η προσωρινή κυβέρνηση της Αϊτής και η κυβέρνηση που θα εκλεγεί προσεχώς θα προβούν στις αναγκαίες προς τούτο ενέργειες. Οι λεπτομέρειες εφαρμογής θα είναι προσαρμοσμένες στην ικανότητα της χώρας για χρηστή διαχείριση των δημόσιων οικονομικών.
      Η Ευρωπαϊκή Ένωση θα παρακολουθεί προσεκτικά την εξέλιξη της διαδικασίας εκδημοκρατισμού, ιδίως όσον αφορά την τήρηση των δεσμεύσεων που έχει αναλάβει η προσωρινή κυβέρνηση στους τομείς των ανθρωπίνων δικαιωμάτων, του εθνικού διαλόγου, των δημοκρατικών αρχών και της οικονομικής διακυβέρνησης, καθώς και τα μέτρα που θεσπίζονται για τη διοργάνωση τοπικών, εθνικών και προεδρικών εκλογών. Επ’ αυτού, η Ευρωπαϊκή Ένωση θα υποστηρίξει την υπό εξέλιξη εκλογική διαδικασία. Στο πλαίσιο αυτό, η Ευρωπαϊκή Ένωση ευελπιστεί ότι η προσωρινή κυβέρνηση θα αναλάβει ουσιαστική δράση προκειμένου να εξασφαλίσει τον σεβασμό των ανθρωπίνων δικαιωμάτων και την πορεία προς το κράτος δικαίου, λαμβάνοντας μέτρα, μεταξύ άλλων, ώστε να πάψουν να μένουν ατιμώρητες οι παραβιάσεις των ανθρωπίνων δικαιωμάτων και συνεχίζοντας τις μεταρρυθμίσεις της εθνικής αστυνομίας της Αϊτής και του δικαστικού τομέα. Η Ευρωπαϊκή Ένωση προτρέπει επίσης την κυβέρνηση της Αϊτής να συνεχίσει τον πολιτικό διάλογο εφ’ όλης της ύλης με όλους τους πολιτικούς και κοινωνικούς φορείς, αποποιούμενη τη βία προκειμένου να επιτύχει διαρκή σταθερότητα και εθνική συμφιλίωση στην Αϊτή. Σημειώνουμε την ενδεχόμενη αναθεώρηση του εκλογικού χρονοδιαγράμματος, που προβλέπει τη διεξαγωγή τοπικών εκλογών τον Δεκέμβριο του 2005 και εθνικών και προεδρικών εκλογών σε δύο γύρους τον Νοέμβριο του 2005 και τον Ιανουάριο του 2006, που θα επιτρέψει ωστόσο στη νέα κυβέρνηση να αναλάβει τα καθήκοντά της τον Φεβρουάριο του 2006. Η Ευρωπαϊκή Ένωση προτρέπει την κυβέρνηση της Αϊτής να διατηρήσει τη δέσμευσή της όσον αφορά τις προετοιμασίες και τη διεξαγωγή ελεύθερων και δίκαιων εκλογών, τονίζοντας τη σημασία του να αποφευχθούν περαιτέρω καθυστερήσεις στο εκλογικό χρονοδιάγραμμα. Η ίδια η Ευρωπαϊκή Ένωση παρέχει στήριξη ύψους 18 εκατ. ευρώ για την εκλογική διαδικασία. Επιπλέον, η Ευρωπαϊκή Ένωση εξετάζει το ενδεχόμενο να στείλει αποστολή εκλογικής παρατήρησης.
      Η Ένωση θα εξακολουθήσει να παρακολουθεί εκ του σύνεγγυς τις εξελίξεις στην Αϊτή, μέσω της συνέχισης και της ενίσχυσης του πολιτικού διαλόγου, στο πλαίσιο της συμφωνίας του Κοτονού, τόσο με την κυβέρνησή σας όσο και με τη νέα κυβέρνηση που θα αναδειχθεί από τις προσεχείς εκλογές.
      Με εξαιρετική εκτίμηση,
      Βρυξέλλες,

            Για την Επιτροπή

            Για το Συμβούλιο


Avis juridique important

|

32001D0479

2001/479/ΕΚ: Απόφαση του Συμβουλίου, της 11ης Ιουνίου 2001, για το διορισμό τακτικού μέλους από την Πορτογαλία στην Επιτροπή των Περιφερειών

Επίσημη Εφημερίδα αριθ. L 173 της 27/06/2001 σ. 0044 - 0044

Απόφαση του Συμβουλίουτης 11ης Ιουνίου 2001για το διορισμό τακτικού μέλους από την Πορτογαλία στην Επιτροπή των Περιφερειών(2001/479/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι, μετά την παραίτηση του κ. José Carlos das Dores ZORRINHO, η οποία γνωστοποιήθηκε στο Συμβούλιο στις 15 Μαρτίου 2001, έχει κενωθεί μια θέση τακτικού μέλους της Επιτροπής των Περιφερειών,έχοντας υπόψη την πρόταση της πορτογαλικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Luis Manuel Fernandes COELHO, διορίζεται τακτικό μέλος της Επιτροπής των Περιφερειών εις αντικατάσταση του κ. José Carlos das Dores ZORRINHO, και για το υπόλοιπο της θητείας αυτού, ήτοι έως τις 25 Ιανουαρίου 2002.Λουξεμβούργο, 11 Ιουνίου 2001.Για το ΣυμβούλιοΟ ΠρόεδροςA. Lindh(1) ΕΕ L 28 της 4.2.1998, σ. 19.


Avis juridique important

|

31988D0389

88/389/ΕΟΚ: Απόφαση του Συμβουλίου της 22ας Ιουνίου 1988 σχετικά με την κατάρτιση, από την Επιτροπή, καταλόγου ουσιών και βασικών υλικών που χρησιμοποιούνται για την παρασκευή αρωματικών υλών

Επίσημη Εφημερίδα αριθ. L 184 της 15/07/1988 σ. 0067 - 0067 Φινλανδική ειδική έκδοση: Κεφάλαιο 13 τόμος 17 σ. 0083  Σουηδική ειδική έκδοση: Κεφάλαιο 13 τόμος 17 σ. 0083

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Ιουνίου 1988  σχετικά με την κατάρτιση, από την Επιτροπή, καταλόγου ουσιών και βασικών υλικών που χρησιμοποιούνται για την παρασκευή αρωματικών υλών  (88/389/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 213,  Εκτιμώντας:  ότι το Συμβούλιο εξέδωσε, στις 22 Ιουνίου 1988, την οδηγία 87/388/ΕΟΚ για την προσέγγιση των νομοθεσιών των κρατών μελών στον τομέα των αρωματικών υλών που προορίζονται να χρησιμοποιηθούν στα τρόφιμα και των βασικών υλικών από τα οποία παρασκευάζονται (1)·  ότι φάνηκε ότι είναι επιθυμητή η ύπαρξη στοιχείων σχετικά με τις ουσίες και τα βασικά υλικά που χρησιμοποιούνται για την παρασκευή αρωματικών υλών αφενός, για την αξιολόγηση του συνόλου των προβλημάτων που αφορούν τις αρωματικές ύλες και τα βασικά υλικά από τα οποία παρασκευάζονται, και, αφετέρου, για τα σχετικά μέτρα που πρέπει να ληφθούν σε κοινοτικό επίπεδο·  ότι η απόκτηση των εν λόγω στοιχείων μπορεί να διευκολυνθεί με την κατάρτιση, με τις φροντίδες της Επιτροπής, ενός καταλόγου των συγκεκριμένων ουσιών και βασικών υλικών,  ΑΠΟΦΑΣΙΖΕΙ:  Άρθρο μόνο  1. Μέσα σε 24 μήνες από την έκδοση της παρούσας απόφασης, η Επιτροπή, κατόπιν διαβουλεύσεως με τα κράτη μέλη, καταρτίζει κατάλογο:  - των πηγών αρωματικών υλών οι οποίες συνίστανται από τρόφιμα καθώς και από βότανα και μπαχαρικά, που κανονικά θεωρούνται τρόφιμα,  - των πηγών αρωματικών υλών οι οποίες συνίστανται από φυτικές ή ζωϊκές πρώτες ύλες, που κανονικά δεν θεωρούνται τρόφιμα,  - των αρωματικών ουσιών που λαμβάνονται με κατάλληλες φυσικές μεθόδους, ή με ενζυματικές ή μικροβιολογικές μεθόδους, από φυτικές ή ζωικές πρώτες ύλες,  - των αρωματικών ουσιών που λαμβάνονται με χημική σύνθεση ή που έχουν χημικώς απομονωθεί και είναι χημικώς όμοιες με τις αρωματικές ουσίες που υπάρχουν εκ φύσεως στα τρόφιμα, καθώς και στα βότανα και μπαχαρικά, που κανονικά θεωρούνται τροφές,  - των αρωματικών ουσιών που λαμβάνονται με χημική σύνθεση ή που έχουν χημικώς απομονωθεί και είναι χημικώς όμοιες με τις αρωματικές ουσίες που υπάρχουν εκ φύσεως στις φυτικές ή ζωικές πρώτες ύλες, που κανονικά δεν θεωρούνται τρόφιμα,  - των αρωματικών ουσιών που λαμβάνονται με χημική σύνθεση ή που έχουν χημικώς απομονωθεί, εκτός από αυτές που αναφέρονται στην τέταρτη και πέμπτη περίπτωση,  - των βασικών υλικών που χρησιμοποιούνται για την παρασκευή αρωμάτων καπνιστών τροφίμων ή αρωμάτων μεταποίησης, καθώς και των συνθηκών αντίδρασης που χρησιμοποιούνται για την παρασκευή τους.  2. Η Επιτροπή ενημερώνει περιοδικά τον κατάλογο που αναφέρεται στην παράγραφο 1.  Λουξεμβούργο, 22 Ιουνίου 1988.  Για το Συμβούλιο  Ο Πρόεδρος  M. BANGEMANN  (1) Βλέπε σελίδα 61 της παρούσας Επίσημης Εφημερίδας.


title: 2013/560/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/174

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2011
   (2013/560/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2011, που συνοδεύεται από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 — C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως (4), και ιδίως το άρθρο 12α,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0073/2013),

               1.

               χορηγεί απαλλαγή στον διευθυντή του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του Κέντρου για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Ευρωπαϊκού Κέντρου για την Ανάπτυξη της Επαγγελματικής Κατάρτισης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 17.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 39 της 13.2.1975, σ. 1.

      (5)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ,
      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2011, που συνοδεύεται από τις απαντήσεις του Κέντρου (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 — C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως (4), και ιδίως το άρθρο 12α,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων(A7-0073/2013),

                  A.

                  λαμβάνοντας υπόψη ότι το Ευρωπαϊκό Κέντρο για την Ανάπτυξη της Επαγγελματικής Κατάρτισης (εφεξής «το Κέντρο»), με έδρα τη Θεσσαλονίκη, ιδρύθηκε με τον κανονισμό (ΕΟΚ) αριθ. 337/75,

                  B.

                  λαμβάνοντας υπόψη ότι το Ελεγκτικό Συνέδριο δήλωσε ότι απέσπασε εύλογη διαβεβαίωση ότι οι ετήσιοι λογαριασμοί του Κέντρου για το οικονομικό έτος 2011 είναι αξιόπιστοι και ότι οι πράξεις στις οποίες βασίζονται είναι νόμιμες και κανονικές,

                  Γ.

                  λαμβάνοντας υπόψη ότι, στις 10 Μαΐου 2012, το Κοινοβούλιο χορήγησε απαλλαγή στον διευθυντή του Κέντρου για την εκτέλεση του προϋπολογισμού του Κέντρου για το οικονομικό έτος 2010 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              λαμβάνει υπό σημείωση τη δέσμευση του Κέντρου να εξαντλήσει τις εισφορές προηγούμενων ετών της Νορβηγίας και της Ισλανδίας εντός του 2012· καλεί το Κέντρο να τηρεί ενήμερη την αρμόδια για την απαλλαγή αρχή σχετικά με τη χρήση αυτών των εισφορών,

                              —

                              χαιρετίζει τη δέσμευση του Κέντρου να μειώσει περαιτέρω τις μεταφορές πιστώσεών του στο επόμενο έτος, ασκώντας έλεγχο μέσω τυποποιημένων πινάκων εκτέλεσης του προϋπολογισμού (αναλήψεις υποχρεώσεων, πληρωμές) και σημειώνοντας πρόοδο στη διαδικασία συμβάσεων,

                              —

                              καλεί το Κέντρο να καταβάλει περαιτέρω προσπάθειες για τη μείωση των μεταφορών πιστώσεων στο επόμενο έτος, ώστε να τηρείται πληρέστερα η αρχή του ετήσιου χαρακτήρα του προϋπολογισμού· υπενθυμίζει στο Κέντρο ότι τούτο μπορεί να πραγματοποιηθεί μέσω βελτιωτικών παρεμβάσεων στο σύστημα προγραμματισμού και παρακολούθησης που ακολουθεί, καθώς και με το νωρίτερο ξεκίνημα των διαδικασιών συμβάσεων στη διάρκεια του ημερολογιακού έτους,

                              —

                              καλεί το Κέντρο να μειώσει στον μέγιστο δυνατό βαθμό τις μεταφορές πιστώσεων ανάληψης υποχρεώσεων που πραγματοποιεί το Κέντρο μεταξύ θέσεων του προϋπολογισμού, ώστε να εφαρμόζεται η αρχή της ειδίκευσης,

                              —

                              σημειώνει ότι το σύστημα μέτρησης επιδόσεων (PMS) έχει εφαρμοσθεί πλήρως και ενθαρρύνει το Κέντρο να αναπτύξει περαιτέρω ποιοτικές αξιολογήσεις που να συμπληρώνουν τους περισσότερο ποσοτικούς δείκτες PMS,

                              —

                              καλεί το Κέντρο να ενημερώσει την αρμόδια για την απαλλαγή αρχή σχετικά με την πρόοδο υλοποίησης των υπόλοιπων συστάσεων της Υπηρεσίας Εσωτερικού Ελέγχου (IAS),

                  Δ.

                  λαμβάνοντας υπόψη ότι ο τελικός προϋπολογισμός του Κέντρου για το οικονομικό έτος 2011 ανήλθε σε 18 870 845 EUR, σε σύγκριση με 18 250 000 EUR το οικονομικό έτος 2010, πράγμα που αντιπροσωπεύει αύξηση ύψους 3,21 %,

                  E.

                  λαμβάνοντας υπόψη ότι η συνεισφορά της Ένωσης στον προϋπολογισμό του Κέντρου για το οικονομικό έτος 2011 ανήλθε σε 16 987 000 EUR, σε σύγκριση με 16 920 000 EUR το οικονομικό έτος 2010, πράγμα που αντιπροσωπεύει αύξηση ύψους 0,39 %,

                  ΣΤ.

                  λαμβάνοντας υπόψη ότι το οικονομικό αποτέλεσμα του έτους ήταν αρνητικό – (483 296,74 EUR),

         Δημοσιονομική και χρηματοοικονομική διαχείριση

                  1.

                  σημειώνει ότι, με βάση τους ετήσιους λογαριασμούς του Κέντρου για το οικονομικό έτος 2011, διατέθηκε στο Κέντρο διορθωτικός προϋπολογισμός 1 106 655 EUR, με αποτέλεσμα μετά τις τροποποιήσεις ο συνολικός προϋπολογισμός του Κέντρου να ανέλθει σε 18 870 845 EUR·

                  2.

                  σημειώνει τη δήλωση του διοικητικού συμβουλίου στη γνωμοδότησή του για τους ετήσιους λογαριασμούς του Κέντρου για το 2011, ότι ο προϋπολογισμός του 2011 που χρηματοδοτήθηκε από τη συνεισφορά της Ένωσης έχει εκτελεστεί πλήρως·

                  3.

                  επισημαίνει ότι το Κέντρο λαμβάνει ετήσιες εισφορές από δύο χώρες που δεν είναι μέλη της ΕΕ και οι οποίες επωφελούνται από τις εργασίες του· σημειώνει ότι η εισφορά της Νορβηγίας και της Ισλανδίας στον προϋπολογισμό του Κέντρου για το οικονομικό έτος 2011 ανήλθε σε 407 066,59 EUR· υπενθυμίζει ότι η διαχείριση των εν λόγω κεφαλαίων ασκείται κατά τον ίδιο τρόπο με αυτή των εσόδων για ειδικό προορισμό, σύμφωνα με την οποία απαιτείται η δέσμευσή τους για συγκεκριμένα έργα· εκφράζει την ικανοποίησή του για το γεγονός ότι ο στόχος επετεύχθη το 2011 και ότι το ποσοστό εκτέλεσης του προγραμματισμένου προϋπολογισμού ήταν 100 %· καλεί το Κέντρο να τηρεί ενήμερη την αρμόδια για την απαλλαγή αρχή σχετικά με τη χρήση αυτών των εισφορών·

                  4.

                  χαιρετίζει την ανάπτυξη ολοκληρωμένου συνόλου διαδικασιών για την παρακολούθηση και την υποβολή εκθέσεων σχετικά με την εφαρμογή του ετήσιου προγράμματος εργασίας και την αξιοποίηση των πόρων· σημειώνει, ωστόσο, ότι απαιτούνται περαιτέρω βελτιώσεις, δεδομένου ότι πραγματοποιήθηκαν 67 από τις συνολικά 77 μεταφορές πιστώσεων στα τέλη του 2011, γεγονός που καταδεικνύει αδυναμίες στον δημοσιονομικό προγραμματισμό και στον σχεδιασμό των προγραμμάτων· ζητεί να ληφθούν διαρθρωτικά μέτρα για να διορθωθεί η κατάσταση·

                  5.

                  χαιρετίζει το γεγονός ότι οι ακυρωθείσες πιστώσεις πληρωμών μειώθηκαν από 14 % το 2010 σε 5,2 % το 2011·

         Μεταφορά πιστώσεων στο επόμενο έτος

                  6.

                  επισημαίνει, με βάση τους ετήσιους λογαριασμούς, ότι ποσό 0,9 εκατ. EUR (5 %) μεταφέρθηκε στο 2012· σημειώνει ακόμη ότι στις μεταφορές στο επόμενο έτος περιλαμβάνονται πιστώσεις 0,6 εκατ. EUR για τον τίτλο II «Διοικητικές δαπάνες» (37 % των συνολικών πιστώσεων του τίτλου II)· ζητεί από το Κέντρο να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να αντιμετωπίσει την ανεπάρκεια αυτή, δεδομένου ότι το υπερβολικό αυτό επίπεδο μεταφορών πιστώσεων στο επόμενο έτος για τον τίτλο II παραβιάζει την αρχή του ετήσιου χαρακτήρα του προϋπολογισμού·

                  7.

                  σημειώνει ότι το Κέντρο έχει διαχωριζόμενες πιστώσεις για τον τίτλο III από το 2004, πράγμα που εξηγεί γιατί στον υπολογισμό του αποτελέσματος της εκτέλεσης του προϋπολογισμού δεν εμφανίζονται μεταφορές πιστώσεων στο επόμενο έτος για επιχειρησιακές δραστηριότητες, εκτός από τη μη αυτόματη μεταφορά που εγκρίνεται από το διοικητικό συμβούλιο·

         Μεταφορές

                  8.

                  σημειώνει ότι το Κέντρο μετέφερε 699 920 EUR από τον τίτλο I στους τίτλους II και III (204 620 και 495 300 EUR αντίστοιχα), σύμφωνα με το άρθρο 23 του δημοσιονομικού κανονισμού· ζητεί από το Κέντρο να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να αντιμετωπίσει την ανεπάρκεια αυτή, δεδομένου ότι η κατάσταση υποδηλώνει αδυναμίες στον σχεδιασμό και στον προγραμματισμό του προϋπολογισμού και παραβιάζει την αρχή της ειδίκευσης·

         Επιχορηγήσεις

                  9.

                  σημειώνει, με βάση τα στοιχεία του Ελεγκτικού Συνεδρίου, ότι το Κέντρο χρηματοδοτεί ετησίως επιχορηγήσεις στον τομέα της επαγγελματικής εκπαίδευσης και κατάρτισης (ΕΕΚ) οι οποίες ανέρχονται σε 1 εκατ. EUR περίπου· σημειώνει ακόμη ότι παρατηρήθηκαν σημαντικές καθυστερήσεις στο κλείσιμο των επιχορηγήσεων για το έτος 2010, διότι οι δικαιούχοι υπέβαλαν με καθυστέρηση τις τελικές εκθέσεις δραστηριοτήτων τους και το ίδιο το Κέντρο άργησε να προβεί στην επαλήθευση των εκθέσεων και στη διεκπεραίωση των τελικών πληρωμών· καλεί το Κέντρο να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να αντιμετωπίσει την ανεπάρκεια αυτή·

                  10.

                  σημειώνει ότι, σύμφωνα με το Κέντρο, οι καθυστερήσεις που σημειώθηκαν το 2011 στην καταβολή του τελικού υπολοίπου των επιχορηγήσεων του 2010 οφείλονται εν μέρει στο βεβαρημένο πρόγραμμα εργασίας του 2010, σε συνδυασμό με την ελλιπή στελέχωση της ομάδας συντονισμού του δικτύου λόγω απρόβλεπτης μακροχρόνιας απουσίας·

         Ανθρώπινοι πόροι

                  11.

                  σημειώνει ότι, στις 31 Δεκεμβρίου 2011, καλύπτονταν 97 από τις 101 θέσεις του οργανογράμματος·

                  12.

                  χαιρετίζει το γεγονός ότι, το 2010, το Κέντρο τελειοποίησε ένα διαδικτυακό εργαλείο για τις προσλήψεις, συγκεκριμένα το RECON — Recruitment Online, το οποίο θα βοηθήσει το Κέντρο να αυξήσει την ταχύτητα και την αποτελεσματικότητα των προσλήψεών του·

                  13.

                  εκφράζει τη λύπη του για το γεγονός ότι η διαδικασία πρόσληψης νέου διευθυντή κρίθηκε άγονη το 2011 και η θέση, η οποία είναι κενή από τις 15 Οκτωβρίου 2010, δεν καλύφθηκε κατά τη διάρκεια του 2012·

         Επιδόσεις

                  14.

                  εκφράζει την ικανοποίησή του για το γεγονός ότι το Κέντρο παρέσχε διαγράμματα Gantt για όλες τις βασικές επιχειρησιακές δραστηριότητες του 2011, όπως είχε ζητήσει η αρμόδια για την απαλλαγή αρχή·

                  15.

                  σημειώνει, με βάση τους ετήσιους λογαριασμούς, ότι το σύστημα μέτρησης επιδόσεων (PMS) έχει εφαρμοσθεί πλήρως και ενθαρρύνει το Κέντρο να αναπτύξει περαιτέρω ποιοτικές αξιολογήσεις που να συμπληρώνουν τους περισσότερο ποσοτικούς δείκτες PMS·

                  16.

                  καλεί την Επιτροπή να διερευνήσει περαιτέρω, από κοινού με το Ευρωπαϊκό Ίδρυμα Επαγγελματικής Εκπαίδευσης, το Ευρωπαϊκό Κέντρο για την Ανάπτυξη της Επαγγελματικής Κατάρτισης, το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας και τον Ευρωπαϊκό Οργανισμό για την Ασφάλεια και την Υγεία στην Εργασία, τις συνεργίες που υφίστανται μεταξύ των οργανισμών αυτών και να υποβάλει έκθεση στην αρμόδια για την απαλλαγή αρχή σχετικά με τη δυνατότητα ουσιαστικότερης ενοποίησης των τεσσάρων αυτών οργανισμών· καλεί τους οργανισμούς και την Επιτροπή να αξιολογήσουν κατά πόσον από τη στενότερη συνεργασία θα μπορούσαν να προκύψουν οικονομίες κλίμακας και βελτιστοποίηση των επιδόσεών τους·

         Συνεργασία με το Ευρωπαϊκό Ίδρυμα Επαγγελματικής Εκπαίδευσης (ETF)

                  17.

                  σημειώνει ότι τον Νοέμβριο 2009 η συμφωνία συνεργασίας μεταξύ του Κέντρου και του ETF ανανεώθηκε για το χρονικό διάστημα 2010-2013· αναγνωρίζει ότι, κάθε χρόνο, το Κέντρο και το ETF συντάσσουν, βάσει του πλαισίου συνεργασίας, κοινό πρόγραμμα εργασίας που επισυνάπτεται στα προγράμματα εργασίας εκάστου οργανισμού·

                  18.

                  συνάγει ότι, το 2011, το Κέντρο και το ETF συστηματοποίησαν περαιτέρω τη συνεργασία τους για να μεγιστοποιήσουν τα οφέλη στο πλαίσιο των αντίστοιχων αποστολών τους· η συστηματοποίηση αυτή είχε ως αποτέλεσμα τη διοργάνωση σεμιναρίων για την ανταλλαγή γνώσεων, τη συνεργασία στον τομέα της ανάπτυξης των προσόντων και της εφαρμογής των κοινών μέσων της Ένωσης, τη συνεργασία για την προετοιμασία των εκθέσεων προόδου των υποψήφιων χωρών για το 2012, στο πλαίσιο της συνέχειας στο ανακοινωθέν της Bruges σχετικά με την ενισχυμένη ευρωπαϊκή συνεργασία στον τομέα της επαγγελματικής εκπαίδευσης και κατάρτισης·

         Εσωτερικός έλεγχος

                  19.

                  εκφράζει την ικανοποίησή του για τις πληροφορίες που παρείχε το Κέντρο με την από 23ης Φεβρουαρίου 2012 επιστολή του, σύμφωνα με την οποία και οι επτά συστάσεις της IAS από το 2009 έχουν υλοποιηθεί από τα τέλη Δεκεμβρίου 2011· καλεί το Κέντρο να ενημερώσει την αρμόδια για την απαλλαγή αρχή σχετικά με την πρόοδο ως προς την εφαρμογή των συστάσεων του 2010·

                  20.

                  εκφράζει την ικανοποίησή του για τις πληροφορίες που έλαβε με την από 23ης Φεβρουαρίου 2012 επιστολή, σύμφωνα με την οποία στα τέλη του 2011 τηρούνταν όλες οι βασικές απαιτήσεις για τα πρότυπα εσωτερικού ελέγχου (ICS) 8· λαμβάνει υπό σημείωση τη δέσμευση του Κέντρου να υλοποιήσει τις βασικές απαιτήσεις των ICS 10 κατά το πρώτο εξάμηνο του 2012·

         Κλιμάκιο εσωτερικού ελέγχου (ΚΕΕ)

                  21.

                  σημειώνει, ωστόσο, τις παρατηρήσεις του Κέντρου ότι τα καθήκοντα του ΚΕΕ ασκούνται πλέον είτε από εξωτερικούς αναδόχους (π.χ. ένας λογιστικός έλεγχος του δημοσιονομικού λογισμικού του Κέντρου ανατέθηκε και ολοκληρώθηκε το 2011) είτε από εσωτερικές ομάδες έργου, κατά περίπτωση· σημειώνει ακόμη ότι το Κέντρο ολοκλήρωσε την τεκμηρίωση όλων των κύριων διαδικασιών (υπεγράφη σύμβαση με εξωτερικό ελεγκτή για την καθοδήγηση της διαδικασίας αυτής) και ότι διοργανώθηκαν εκπαιδευτικά μαθήματα για να διασφαλιστεί η εκτέλεση του ετήσιου προγράμματος εργασίας και η διενέργεια αποτελεσματικών ελέγχων·

                  22.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 17.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 39 της 13.2.1975, σ. 1.

         (5)  ΕΕ L 357 της 31.12.2002, σ. 72.

         (6)  ΕΕ L 286 της 17.10.2012, σ. 148.

         (7)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).


title: Απόφαση του Συμβουλίου, της 20ής Σεπτεμβρίου 2016, για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               23.9.2016

               EL

               Επίσημη Εφημερίδα της Ευρωπαϊκής Ένωσης

               C 348/10

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 20ής Σεπτεμβρίου 2016
   για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   (2016/C 348/06)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),
   Έχοντας υπόψη την υποψηφιότητα που υπέβαλε η λουξεμβουργιανή κυβέρνηση,
   Εκτιμώντας τα ακόλουθα:

               (1)

               Με τις αποφάσεις του της 14ης Ιουλίου 2015 (2) και της 14ης Σεπτεμβρίου 2015 (3), το Συμβούλιο διόρισε τα μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18 Σεπτεμβρίου 2015 έως 17 Σεπτεμβρίου 2018.

               (2)

               Μετά την παραίτηση του κ. Antonio DE CAROLIS έμεινε για το Λουξεμβούργο κενή μία θέση τακτικού μέλους στο διοικητικό συμβούλιο του προαναφερθέντος Κέντρου στην κατηγορία των αντιπροσώπων των κυβερνήσεων.

               (3)

               Τα τακτικά μέλη του διοικητικού συμβουλίου του προαναφερθέντος Κέντρου θα πρέπει να διορισθούν για το υπόλοιπο της θητείας, η οποία λήγει στις 17 Σεπτεμβρίου 2018.

         ΑΠΟΦΑΣΙΖΕΙ:
   Άρθρο 1
   Το παρακάτω πρόσωπο διορίζεται τακτικό μέλος του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, δηλαδή έως τις 17 Σεπτεμβρίου 2018:
   ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ:

               ΛΟΥΞΕΜΒΟΥΡΓΟ

               κ. Gil BELLING

         Άρθρο 2
   Η παρούσα απόφαση δημοσιεύεται, προς ενημέρωση, στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Σεπτεμβρίου 2016.

            Για το Συμβούλιο

            Ο Πρόεδρος

         I. KORČOK

      (1)  ΕΕ L 39 της 13.2.1975, σ. 1.

      (2)  ΕΕ C 232 της 16.7.2015, σ. 2.

      (3)  ΕΕ C 305 της 16.9.2015, σ. 2.